Igvasu
Igvasu (portugāļu: Rio Iguaçu, spāņu: Río Iguazú) ir upe Brazīlijas dienvidos, Paranas kreisā pieteka, lejtecē veido Brazīlijas un Argentīnas robežu. Sākas Maras grēdā pie Kuritibas pilsētas 50 km no Atlantijas okeāna piekrastes austrumos; plūst rietumu virzienā Paranas štata teritorijā. Upe krāčaina, stipri līkumota. Kuģojama tikai vidustecē 175 km garumā. Lejtecē pēdējos 100 km Igvasu ir Brazīlijas un Argentīnas robežupe. 25 km pirms ietekas Paranā atrodas 80 m augstais un 2,7 km platais Igvasu ūdenskritums.